<classify> Staa wa muziki nchini Tanzania Rajab Abdul Kahali ameonesha mabadiliko ya kuondoa utambulisho wake wa kusainiwa chini ya lebo ya Wasafi Classic Baby WCB Tofauti hiyo ilionekana kwenye ukurasa wa staa huyo wa wimbo wa Kwangwaru aliomshirikisha Diamond Platnumz, ambapo kilichoondolewa ni maelezo ya awali ya kuwa chini ya mkataba na lebo hiyo. Julai 31, 2019 Harmonize alikanusha kuondoka katika kundi la WCB, lakini tukio hili linathibitisha yanayoongelewa kuwa yana ukweli. Kwenye Bio za wasanii wote waliopo chini ya Kundi la WCB Rayvanny, Mbosso na Queen Darleen zinasomeka Singed under WCB Wasafi Label isipokuwa Harmonize ambaye ameonekana kubadilisha hivi karibuni. Kwa sasa profile ya Harmonize inasomeka East African Young Star WCB4LIFE Booking: while the other read Musician from East Africa Tz, Signed Under WCB wasafi Booking: Hivi karibuni, Harmonize almaarufu Konde Boy aliwaambia wanahabari waangalie masuala muhimu yatakayowezesha kukuza mziki wa Tanzania kuliko kutengeneza bifu kati yake na familia WCB. Wadadisi wa tasnia ya burudani nchini wanasema Konde Boy tayari amekuwa na jina kubwa kiasi cha kutotaka kuwa chini WCB ili kutengeneza pesa zaidi, hivyo kutaka kujitegemea. Julai mwaka ana Rich Mavoko alichukua uamuzi wa kujiondoa WCB, sababu ikiwa ni kutaka kujisimamia kazi zake yeye mwenyewe Muda utaeleza kama kweli Harmonize anaondoka au anabaki WCB!  <topic>: burudani 